Марко Ганчев
Призраци в блатото

chitanka.info

Я погледни покрай блатото долу папура

как прилича на войник отдалеч:

върху рамото си копие туря,

а на кръста му се полюшва меч.

А сега гледай — папурът заприлича на хурка,

когато колата ни по-близо дойде.

Май че не е папур, ами стара баба папурка

една сивосинкава нишка преде.

Не, не, май че горната част на папура

можем на пура да оприличим.

Гледай — всеки папур запали пура,

цялото блато потъна в дим.

Ако искаш всичко да узнаеш ясно и точно,

ще го чуеш от радиото в нашта кола.

Ето на, усилвам ти го нарочно:

„В котловинните полета ще има мъгла“.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.